Tiener tydens Bloem-betoging doodgeskiet | Maroela Media
Tiener tydens Bloem-betoging doodgeskiet
Skermgreep uit die video (Mdavino/Twitter)
'n 57-jarige sekuriteitswag is Maandagoggend in hegtenis geneem ná 'n tienerseun tydens gewelddadige betogings in Bloemfontein doodgeskiet is.
Brigadier Motantsi Makhele, woordvoerder van die polisie, sê 'n groep betogers het op 'n pakhuis in Dr Belcherweg toegeslaan. "Die sekuriteitswag was alleen en het 'n skoot afgevuur om die groep te verjaag, maar hy het ongelukkig 'n 15-jarige seun getref. Die seun is op die toneel dood."
Die sekuriteitswag sal na verwagting binnekort in die Bloemfonteinse landdroshof verskyn op aanklag van moord.
In nog 'n voorval is 'n algemene bestuurder van die munisipaliteit by Mangaung Metro Solid Waste, aangeval op pad werk toe. Die 41-jarige man het met sy BMW in MacKenziestraat in Heidedal gery toe hy deur 'n silwerkleurige Isuzu-bakkie voorgekeer is. "Drie mans het uit die bakkie geklim en 'n vuurwapen op hom gerig toe hulle hom nader. Hulle het hom aangesê om uit sy motor te klim. Hulle het met sy BMW weggery en ná 'n paar minute is die motor gevind waar dit aan die brand gesteek is. 'n Saak van kaping word ondersoek," het Makhele bygevoeg.
Polisiebeamptes was deurnag op patrollie op plekke waar betogers doenig was. Verskeie paaie in Bloemfontein, Kagisanong, Heidedal, Kopanong en Bloemspruit is met buitebande wat aan die brand gesteek is, klippe en ander voorwerpe versper.
"Sewe verdagtes is reeds in hegtenis geneem en sal na verwagting ook binnekort in die plaaslike landdroshof verskyn op aanklag van openbare geweld."
Makhele het gesê die situasie is steeds gespanne en beamptes bly op die toneel.
Problem is we fighting ko kasi, khale go busy ke business as usual. They are not even bothered pic.twitter.com/uqk7kwvv7j
— Mdavino (@Mosotho_Lepara) May 17, 2021
ANC sal Magashule se aansoek teenstaan
Vermiste Jhb-fietsryer gevind
ASA = Anargie Suid Afrika……
Algemene bestuurder het 'n BMW. Mangaung munisipaliteit betaal goed. Kan ek ook daar gaan werk?
Die sekuriteitswag het vir sy lewe gevrees. Dit moet 'n aaklikge werk wees.
N saak van "Kaping", skrik wakker, dis terrorisme teen ons. Die motor is uit gebrand, hulle wil net wys: "Ons kan want ons mag"